text: Århusianer efterlyses på vestkysten
  15 december 2013 kl. 17.18
  Østjyllands Politi efterlyser den 47-årige Frank Christiansen. Han er bosat i Århus, men der er grund til at tro, at han måske befinder sig i vores område. 
  Frank Christiansen opholder sig muligvis på Vestkysten.
  
  Der er tale om en mand på 47 år - 193 cm høj, slank, med tyndt kortklippet hår og en skaldet plet på baghovedet. Frank Christiansen forlod sit hjem i tirsdags i deprimeret tilstand. Han var på det tidspunkt iført en lang blå frakke, sorte lærredsbukser og blå gumistøvler med hvid kant. Han er kørt væk i en sort Chevrolet Nubira i sedan-version med registreringsnummeret XV 36 865.
  Frank Christiansen opholder sig muligvis på Vestkysten. Evt. henvendelser til Østjyllands Politi på telefon 1-1-4.
  